REPUBLIKA HRVATSKA

MEĐIMURSKA ŽUPANIJA

**OSNOVNA ŠKOLA SVETA MARIJA**

**40326 Sveta Marija, A. Habuša 29/A**

KLASA: 602-02/17-06/1

URBROJ: 2109-44-17-01-

Sveta Marija, 7. studeni 2017.

**JAVNI POZIV**

**ZA**

**STRUČNO OSPOSOBLJAVANJE ZA RAD BEZ ZASNIVANJA RADNOG ODNOSA**

**UČITELJA/ICE HRVATSKOG JEZIKA**

Osnovna škola Sveta Marija objavljuje javni poziv za stručno osposobljavanje za rad bez zasnivanja radnog odnosa za radno mjesto **učitelja/ice hrvatskog jezika** (**2 izvršitelja/ice na puno radno** **vrijeme**) temeljem Zakona o poticanju zapošljavanja (NN 57/12, 120/12, 16/17) i članka 59. Zakona o radu (NN 93/14) .

Osoba se može prijaviti na stručno osposobljavanje bez zasnivanja radnog odnosa ako:

-ispunjava uvjete za obavljanje poslova propisane Zakonom o odgoju i obrazovanju u osnovnoj i srednjoj školi

-ispunjava uvjete iz Zakona o poticanju zapošljavanja te ostvaruje pravo na stručno osposobljavanje za rad bez zasnivanja radnog odnosa preko Hrvatskog zavoda za zapošljavanje.

Na javni poziv mogu se javiti osobe oba spola.

Pisane prijave na javni poziv dostavljaju se na adresu škole, a uz pisanu prijavu kandidati su dužni priložiti:

-životopis,

-dokaz o stečenom obrazovanju,

-domovnicu ili potvrdu o državljanstvu,

-dokaz o nekažnjavanju u smislu čl. 106. Zakona o odgoju i obrazovanju u osnovnoj i srednjoj školi ne stariji od 6 mjeseci od dana objave natječaja,

-elektronički zapis HZMO-a o radno-pravnom statusu,

-dokaz o nezaposlenosti iz evidencije HZZ-a.

Dokumentacija se prilaže u neovjerenoj preslici, a izabrani kandidat obvezan je prije sklapanja ugovora o stručnom osposobljavanju za rad bez zasnivanja radnog odnosa dostaviti izvornike tražene dokumentacije ili ovjerene preslike.

Javni poziv otvoren je od 7. studenog 2017. do 15. studenog 2017. godine.

Nepotpune i nepravodobne prijave neće se razmatrati.

Za osobe koje budu izabrane Škola će podnijeti Hrvatskom zavodu za zapošljavanje zahtjev za stručno osposobljavanje za rad bez zasnivanja radnog odnosa.

 RAVNATELJ:

 Damir Bendelja, prof.